Curia Hostilia

Η Κουρία του Οστίλιου, λατιν.: Curia Hostilia ήταν ένα από τα αρχικά κτήρια της Συγκλήτου ή "Κουρίες" (Curiae)" της Ρωμαϊκής Δημοκρατίας. Πιστεύεται ότι ξεκίνησε ως ναός, όπου οι αντιμαχόμενες φυλές κατέθεσαν τα όπλα τους κατά τη διάρκεια της βασιλείας του Ρωμύλου (βασ. π. 771–717 π.Χ.). Κατά τη διάρκεια της πρώιμης μοναρχίας, ο ναός χρησιμοποιήθηκε από συγκλητικούς που ενεργούσαν ως συμβούλιο του βασιλιά. Ο Tύλλος Οστίλιος (βασ. 673–641 π.Χ.)  πιστεύεται ότι αντικατέστησε την αρχική κατασκευή, όταν η φωτιά κατέστρεψε τον αρχικό ναό που είχε μετατραπεί σε Κουρία. Μπορεί να είχε ιστορική σημασία, ως τοποθεσία ενός ετρουσκικού διακόσμου (mundus) και ενός βωμού. Ο Μέλας Λίθος (Lapis Niger), μία σειρά από μεγάλες μαύρες μαρμάρινες πλάκες, τοποθετήθηκε επάνω από τον βωμό  (γνωστού ως volcanal), όπου βρέθηκε μία σειρά από μνημεία απέναντι από το Βήμα (Rostra). Αυτή η Κουρία διευρύνθηκε το 80 π.Χ. από τον Λεύκιο Κορνήλιο Σύλλα κατά τη διάρκεια των ανακαινίσεων της Βουλής (Comitia). Αυτό το κτίριο κάηκε το 52 π.Χ., όταν οι υποστηρικτές του δολοφονηθέντος Πόπλιου Κορνήλιου Πούλχερ το χρησιμοποίησαν ως τόπο πυράς για να αποτεφρώσουν το σώμα του.

 Ιστορία 
Υπήρχε ένα κτήριο συνάντησης για τους ανθρώπους της Ρώμης, στο μεγαλύτερο μέρος της ιστορίας της. Αυτό πιθανότατα ξεκίνησε ως ναός.

 Αρχιτεκτονική και διάταξη 
Μπορεί να υπήρχε ένα μικρό ιερό του θεού Ηφαίστου (Vulcan) από την αρχαιότερη περίοδο, ένας πέτρινος βωμός με μαρμάρινη στήλη με εγγεγραμμένη αφιέρωση από έναν Λατίνο βασιλιά. Μία τιμητική στήλη ήταν επίσης ανάμεσα στα σφιχτά συσκευασμένα αντικείμενα. Αυτό το σημείο χωρίστηκε από την υπόλοιπη Βουλή (Comitium) με ένα χαμηλό συμπαγή φράκτη, για να εμποδίζει τους πεζούς να περπατούν επάνω του.

Η αρχιτεκτονική της Κουρίας του Οστιλίου είχε αλλάξει αρκετές φορές, αλλά διατήρησε την αρχική της μορφή, ακόμη και μετά από μία σειρά ανακαινίσεων. Η δομή ήταν εκεί που επικεντρώθηκε όλη η πρώιμη πολιτική ζωή της Ρώμης. Λέγεται ότι το κοινό είχε πάντα τη δυνατότητα να κάνει μια βόλτα στην Κουρία του Οστίλιου, για να ακούσει τη συζήτηση των συγκλητικών.

Σχετικά λίγα είναι γνωστά για την Κουρία του Οστιλίου. Ένα χαρακτηριστικό τής Κουρίας, που αναφέρεται σχεδόν σε όλες τις πηγές, είναι ο Πίνακας του Βαλέριου (Tabula Valeria), μία ζωγραφική στο εξωτερικό του δυτικού τοίχου της Κουρίας. Απεικόνιζε τη νίκη του Mάνιου Βαλέριου Μάξιμου Κορβίνου Μεσάλλα επί του Ιέρωνα Β΄ και των Καρχηδονίων το 263 π.Χ. Ο Πλίνιος λέει, ότι ο πίνακας ήταν η πρώτη τέτοια ζωγραφική στη Ρώμη. 

Μία άλλη λεπτομέρεια, στην οποία συμφωνούν οι περισσότερες πηγές, είναι ότι η Κουρία του Οστίλιου βρισκόταν στη βόρεια πλευρά της Βουλής (Comitium).  Πιστεύεται ότι το κυκλικό σύνολο σκαλοπατιών της Βουλής, τα οποία διπλασιάστηκαν για να κάθονται οι πολίτες που άκουγαν τους ομιλητές στο Βήμα (Rostra), οδηγούσαν στην είσοδο της Κουρίας. Όσον αφορά την τοποθεσία της Κουρίας, ο Στάμπαουγκ γράφει, «Η Κουρία του Οστίλιου κτίστηκε σε ανυψωμένο έδαφος, έτσι ώστε να κυριαρχεί σε ολόκληρο τον χώρο της Ρωμαϊκής Αγοράς (Forum Romanum)».  Δεδομένης της εξέχουσας θέσης του στην Αγορά, φαίνεται ότι η Κουρία του Οστίλιου ήταν σύμβολο της δύναμης της Ρωμαϊκής Δημοκρατίας.

Ο αρχικός ετρουσκικός ναός πιθανότατα χρησιμοποιήθηκε ως τόπος συνάντησης των χωριστών φυλών των επτά λόφων. Μπορεί να είχε μόνο δύο κίονες και μία ανοικτή στοά. Πιστεύεται ότι ο ναός μετατράπηκε κτίζοντας την μπροστινή στοά, ώστε να δημιουργηθεί ένας προθάλαμος. Μπορεί να υπήρχε ένα μπαλκόνι, που δημιουργήθηκε επάνω από αυτόν τον χώρο με άνοιγμα για δημόσια θέα, αλλά λίγα είναι γνωστά για το πώς μπορεί να έμοιαζε αυτή η προσθήκη. Πιστεύεται ότι το εξωτερικό μπορεί κάλλιστα να φαινόταν σχεδόν ακριβώς το ίδιο με την Κουρία του Ιουλίου (Curia Julia), καθώς οι κλασικές γραμμές της απλής δομής ταιριάζουν με τις γραμμές του Ετρουσκικού Ναού.

 Καταστροφή από πυρκαγιά 
Το κτήριο καταστράφηκε το 52 π.Χ., αφού η αυτοσχέδια νεκρική πυρκαγιά (με παγκάκια από την Κουρία) για τον Πόπλιο Κλόδιο Πούλχερ πυροδότησε την κατασκευή, καίγοντάς την ολοσχερώς. Αντικαταστάθηκε με την Κουρία του Κορνέλιου (Curia Cornelia), που βρίσκεται σχεδόν στον ίδιο χώρο. Αυτή η δομή αντικαταστάθηκε με τη σειρά της από την Κουρία του Ιουλίου, που ξεκίνησε από τον Ιούλιο Καίσαρα και ολοκληρώθηκε από τον Αυτοκράτορα Αύγουστο.

 Σημειώσεις 

 Αναφορές 







 Εξωτερικοί σύνδεσμοι 
 Curia Iulia – εισαγωγή, Digital Roman Forum
 Livius.org: Curia Julia  Archived 

Κατηγορία:Κτίρια και κατασκευές στη Ρώμη